கேள்வி: ஏ. டபிள்யூ. தர்மபாலா பற்றி தகவல் சொல்.
பதில்: ஏ. டபிள்யூ. தர்மபாலா (''A. W. Dharmapala'') தெற்கு ஆசியா பழமையானதும் இலங்கை முன்னணி ஒலிபரப்பு நிலையமுமான இலங்கை வானொலியின் முன்னோடி ஒலிபரப்பாளர் ஆவார். பழமையான வானொலி நிலையமான இலங்கை வானொலியின் வெளிப்புற ஒளிபரப்பு பொறியாளராக 42 ஆண்டுகள் (1922-1964) இவர் பணியாற்றினார். Online edition of Daily News - Lakehouse Newspapers|url=http://archives.dailynews.lk/2012/01/16/fea02.asp|access-date=2022-02-14|website=archives.dailynews.lk}}இலங்கை வானொலியின் பொறியாளர்களின் உதவியுடன், முதலாம் உலகப் போரின் போது கைப்பற்றப்பட்ட செருமன் நீர்மூழ்கிக் கப்பலில் இருந்து கிடைத்த வானொலி உபகரணங்களை 0.5 கிலோவாட் கதிரலை செலுத்தியாக மாற்ற முடிந்தது. இதைப் பயன்படுத்தி, கிராமபோன் இசையை வாசித்த முதல் சோதனை ஒளிபரப்புகள் 1923 ஆம் ஆண்டில் மத்தியத் தந்தித் துறையால் நடத்தப்பட்டன. 1925 ஆம் ஆண்டு திசம்பர் 16 ஆம் தேதியன்று இங்கிலாந்தில் பிபிசி தொடங்கப்பட்ட மூன்று ஆண்டுகளுக்குப் பிறகு, தென்கிழக்கு ஆசியாவில் வழக்கமான, அதிகாரப்பூர்வ வானொலி ஒலிபரப்புகளைத் தொடங்கிய முதல் பிரித்தானியக் காலனியாக இலங்கை ஆனது. 1929 ஆம் ஆண்டு, தர்மபாலாவின் குரல், "கொலம்பின் கதா கரமி" (இது கொழும்பு அழைப்பு) என்ற வார்த்தைகளை இலங்கை வானொலியில் ஒலிபரப்பிய முதல் சிங்களக் குரல் ஆகும். 1954 ஆம் ஆண்டு, இவர் வானொலி சிலோனின் உதவிப் பொறியாளராக நியமிக்கப்பட்டார். வெளிப்புற ஒளிபரப்புகளில் தர்மபால முன்னோடியாக இருந்தார். மேலும் இலங்கை தீவு முழுவதும் புத்த செயந்தி நடவடிக்கைகளில் முழுமையாக ஈடுபட்டார். தர்மபாலாவின் தொழில்நுட்ப நிபுணத்துவம் இலங்கை வானொலிக்கு விலைமதிப்பற்றதாகும்.